PressReader - Baba & Kleuter: 2017-10-01 - Daai ei­na sit­vlak
Daai ei­na sit­vlak
Het jou baba brand­boud­jies? Ons be­kyk die ver­skil­len­de soor­te, oor­sa­ke en be­han­de­lings.
Die woord “brand­boud­jies” is ’n baie wye term wat vir ’n ver­skei­den­heid vel­kwes­sies in die om­ge­wing van ’n baba se doe­k­a­rea in­ge­span word.
As jou baba ’n uit­slag op sy boud­jies het, is dit heel moont­lik een van hier­die drie vel­toe­stan­de: kon­tak­der­ma­ti­tis, ek­seem of sproei.
Een van die groot­ste oor­sa­ke van brand­boud­jies is ’n ve­lir­ri­ta­sie wat deur u­ri­ne ver­oor­saak word, sê die Kaap­stad­se pe­di­a­ter dr. Paul Sin­clair.
“’n Ba­ba­dog­ter­tjie wat te lank in ’n nat doek ge­laat word, kan ’n ont­ste­king op haar ek­ster­ne la­bia kry, en ’n seun­tjie op die kon­ta­k­a­rea van die pe­nis.”
Daar is am­mo­ni­ak in el­ke baba se u­ri­ne wat suur is en die vel kan brand. Dis waar­om ’n doek ge­reeld ge­ruil moet word.
Al is mo­der­ne doe­ke baie meer ab­sor­be­rend as voor­heen, kan ba­bas se teer vel­le­tjie steeds aan­ge­tas word.
“Selfs ná net een pie­pie­slag is daar ge­noeg u­rien­suur in die doek om die vel aan te tas,” waar­sku Paul.
Ba­bas wat di­ar­ree kry en ver­al dié wat nie sui­ker be­hoor­lik ver­teer nie of ’n se­kon­dê­re lak­to­se-in­to­le­ran­sie het, loop ook die ge­vaar om kon­tak­der­ma­ti­tis op te doen.
“Dié ba­bas pro­du­seer ’n suur stoel­gang wat brand, ver­al rond­om die a­nus. Dit is nog ’n oor­saak van brand­boud­jies,” sê Paul.
Voor­kom en behandel kon­tak­der­ma­ti­tis deur met el­ke doek­rui­ling ’n boud­jie­salf met ’n sink­ba­sis aan te smeer, is sy raad.
Net soos ba­bas ek­seem ag­ter hul knieë kan kry, kan dit ook in die voue van die bo­be­ne ont­staan.
“Dit is waar­om som­mi­ge ou­ers by spe­si­fie­ke han­dels­mer­ke bly en sê dat slegs ’n se­ke­re soort doek vir hul baba werk,” sê Paul.
Hier­die soort brand­boud­jies is soort­ge­lyk aan kon­tak­der­ma­ti­tis, maar word as ek­seem ge­klas­si­fi­seer om­dat dit in die vel­voue voor­kom en nie nood­wen­dig op de­le wat in reg­streek­se kon­tak met die al­ler­geen is nie.
Jou baba is dus al­ler­gies vir iets, en in dié ge­val is dit óf die doek, óf die rei­ni­ger, óf die boud­jie­salf óf die vog­doe­kies wat jy ge­bruik.
“As jy nie wil hê jou baba se ek­seem moet ver­er­ger nie, is die reg­te doek, ’n sag­te rei­ni­ger en ’n een­vou­di­ge ver­sper­rings­room ’n moet,” waar­sku Paul.
Sy raad is dat jy jou baba se boud­jies skoon­maak met wat­te­sky­fies wat in rooi­bos­tee ge­doop is. Dis al­ka­lies en sal die suur­heid neu­tra­li­seer.
’n Room met kor­ti­soon moe­nie el­ke dag ge­bruik word nie.
“As jou baba wa­re ek­seem het, moet dit met ’n kort kur­sus kor­ti­soon behandel word,” sê Paul.
Brand­boud­jies met rooi spik­kels of kol­le is heel moont­lik sproei. Dit word ver­oor­saak deur ’n swamin­fek­sie wat ver­oor­saak word deur die swam Can­di­da al­bi­cans.
“Dit begin met ’n klein rooi ring om die a­nus en dan volg die kol­le­tjies. By seun­tjies is dit be­lang­rik om die skro­tum op te lig en te kyk of dit daar voor­kom. Lig ook die pe­nis om­dat hul­le ge­woon­lik aan die ba­sis daar­van sproei kry,” ver­dui­de­lik Paul.
Behandel sproei met teen­swam­mid­dels wat deur die dok­ter voor­ge­skryf sal word.
GAAN DOK­TER TOE AS …
“As jou baba brand­boud­jies het, jy by die ap­teek was, ’n salf aan­ge­smeer het en daar steeds geen ver­be­te­ring is nie, be­hoort jy jou dok­ter te raad­pleeg,” sê Paul.
Moe­nie voor­ge­skre­we boud­jie­salf wat ’n bie­tjie sink, ’n bie­tjie kor­ti­soon en teen­swam- be­stand­de­le be­vat el­ke dag ge­bruik nie. Dit maak nie saak hoe goed hier­die salf werk nie, dit het ’n kor­ti­soon­ba­sis en die ge­slags­de­le is soos die ge­sig: jy kan nie te veel kor­ti­soon daar­aan smeer nie om­dat dit die vel dun­ner maak.